EkBass/fiwiki-20250220-pages-articles huggingface dataset:
Frans Martikainen

Frans Iivari Martikainen () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta ja koulutus== Martikaisen vanhemmat olivat työnjohtaja Jafet Martikainen ja Kristiina Kervinen. Hänet vihittiin avioliittoon vuonna 1930 Lahja Helmi Johanna Ruotsalaisen kanssa. Martikainen kävi kuusi luokkaa Kuopion klassillista lyseota. Hän kävi Jääkärialipäällystölle järjestetyn upseerikurssin Kadettikoulussa vuonna 1921 ja sotilaspedagogisen kurssin vuonna 1926. ==Jääkärikausi== Martikainen työskenteli konttoristina Kuopiossa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 25. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 21. helmikuuta 1917 Altonan työosastoon, josta hänet laskettiin edelleen elokuussa vuonna 1917 siviilitöihin Saksaan. ==Sisällissodan jälkeinen aika== Martikainen palasi takaisin Suomeen sisällissodan jälkeen kesäkuussa vuonna 1918 ja astui Armeijan palvelukseen 10. kesäkuuta 1918 aliupseeriksi ylennettynä. Hänet sijoitettiin 3. Jääkärirykmenttiin, josta muodostettiin myöhemmin ensin Savon jääkärirykmentti 3 ja sitten Uudenmaan rykmentti. Martikainen toimi rykmentissä kirjurialiupseerina I pataljoonan esikunnassa. Hän oli komennettuna 16. lokakuuta - 14. joulukuuta 1918 väliseksi ajaksi saksankielen tulkiksi Haminan taistelukouluun. Uudenmaan rykmentissä hänet siirrettiin 18. joulukuuta 1918 koulutusaliupseeriksi 1. komppaniaan. Armeijasta Martikainen erosi 14. heinäkuuta 1919 ja toimi myöhemmin 1. huhtikuuta 1920 - 1. maaliskuuta 1921 Värtsilän suojeluskunnan paikallispäällikkönä. Takaisin Armeijan palvelukseen Martikainen astui 15. kesäkuuta 1921 nuorempana upseerina ja hänet sijoitettiin Karjalan kaartin rykmenttiin, josta hänet siirrettiin 10. elokuuta 1923 alkaen Polkupyöräpataljoona 1:een, jossa hän toimi nuorempana upseerina ja aseupseerina ja hoiti satunnaisesti komppanianpäällikön tehtäviä. Polkupyöräpataljoonasta hänet siirrettiin 8. toukokuuta 1926 Santahaminan komendanttiviraston adjutantiksi, mistä hänet siirrettiin edelleen 2. tammikuuta 1927 alkaen joukkueenjohtajaksi Suomenlinnan paikalliskomppaniaan. Armeijasta hän erosi toistamiseen 30. elokuuta 1928. Hänet haudattiin Malmin hautausmaahan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1889 syntyneet Luokka:Vuonna 1930 kuolleet
Majestic-luokka (lentotukialus)

Majestic-luokka oli Britannian Kuninkaalliselle laivastolle suunniteltu ja rakennettu kevyt lentotukialusluokka, johon kuului suunnitelmien mukaan kuusi alusta. Luokan alukset sisältyivät alun perin Colossus-luokan tilaukseen, mutta kuusi viimeistä koki niin paljon muutoksia, että ne muodostivat oman luokan. HMS Leviathanin työt kuitenkin keskeytettiin ennen valmistumista ja alus romutettiin. Loput viisi alusta siirrettiin valmistumisen jälkeen dominioiden laivastoihin: HMS Majestic ja HMS Terrible Australiaan, HMS Magnificent ja HMS Powerful Kanadaan ja HMS Hercules Intiaan.Chesneau, Roger s. 134 Alusten muutosten syynä oli muun muassa tarve sijoittaa aluksille uudempia ja raskaampia lentokoneita, joilla oli samalla suurempi nousu- ja laskunopeus. Muutostöiden yhteydessä jouduttiin alusten polttoainetäyttöä pienentämään uppouman kurissa pitämiseksi. Alusten rakentaminen aloitettiin toisen maailmansodan aikana, mutta maailmansota päättyi ennen alusten valmistumista. ==Lähteet== * * ===Viitteet===
Karl von Frisch

Karl von Frisch (20. marraskuuta 1886 – 12. kesäkuuta 1982) oli itävaltalainen biologi, joka selvitti mehiläisten tanssimisen merkityksiä. Hän sai tunnustukseksi työstään yhdessä Konrad Lorenzin ja Nikolaas Tinbergenin kanssa vuonna 1973 Nobelin fysiologian ja lääketieteen palkinnon yksilöiden järjestäytymistä ja esille tuloa sekä eläinten sosiaalisen käyttäytymisen malleja koskevista tutkimuksistaan. Von Frisch väitteli vuonna 1910 Münchenin yliopistossa. Hän työskenteli Rostockissa ja Breslaussa ennen paluutaan Müncheniin vuonna 1925. Von Frischin teos Mehiläisten elämästä on ilmestynyt suomeksi 1968 Otavan kustantamana. == Lähteet == == Aiheesta muualla == * Nobel-komitean lehdistötiedote *Autobiography Karl von Frisch The Nobel Foundation. Luokka:Itävaltalaiset biologit Luokka:Nobelin fysiologian tai lääketieteen palkinnon saajat Luokka:Vuonna 1886 syntyneet Luokka:Vuonna 1982 kuolleet
Arvo Inkilä

Arvo Verner Oskar Inkilä (sukunimi vuoteen 1906 asti Mannelin); (11. lokakuuta 1881 Huittinen – 8. syyskuuta 1965 Helsinki) oli suomalainen edistyspuolueen poliitikko, päätoimittaja, kouluneuvos ja työväenopiston johtaja. Hän oli Kansallisen Edistyspuolueen kansanedustajana 1930-luvulla ja hän toimi pääministeri A. K. Cajanderin sihteerinä. Inkilän vanhemmat olivat pastori Fredrik Verner Mannelin ja Alma Ingelius. Hän pääsi ylioppilaaksi 1901 ja valmistui filosofian kandidaatiksi 1912. Inkilä oli päätoimittajana Satakunnan Sanomat-lehdessä 1907, Karjalan Lehdessä 1913–1919 sekä Karjalan Aamulehdessä 1917–1918 ja 1919–1923. Inkilä omisti myös kirjapaino Ilmarisen ja hän oli sen toimitusjohtajana 1914–1934. Inkilä oli lisäksi Nuorisoseura-lehden päätoimittajana ja toimittajana Kirjastolehdessä, Kansansivistys-lehdessä, Kotiseutu-lehdessä, Pyrkijä-lehdessä ja Työväenopisto-lehdessä. Inkilä opetti Viipurin työväenopistossa 1919–1924 ja oli opiston johtajana 1924–1944. Hän oli Paperiteollisuustalo Oy:n toimitusjohtajana 1924–1956 ja Kansanvalistusseurassa luentolautakunnan sihteerinä 1907–1911 ja sihteeri- toiminnanjohtajana 1945–1955. Hän opetti Viipurin reaalikoulu, maanviljelys- ja kauppalyseossa 1920-luvulla ja oli myös opettajana Yhteiskunnallisessa korkeakoulussa. Inkilä sai kouluneuvoksen arvon 1951. Inkilä oli kansanedustajana 1933–1939 edustaen Viipurin läänin läntistä vaalipiiriä. Hän oli Kansallisen Edistyspuolueen eduskuntaryhmän puheenjohtaja ja toimi puheenjohtajana eduskunnan kansanvakuutusvaliokunnassa 1936–1937 ja työväenasiainvaliokunnassa 1938. Inkilä oli pääministeri A. K. Cajanderin sihteerinä 1937−1939, ja tässä ominaisuudessa hän osallistui vuoden 1938 aikana keskusteluihin Neuvostoliiton suurlähetystön lähetystösihteerin Boris Jartsevin kanssa.Max Jakobson: Väkivallan vuodet: 20. vuosisadan tilinpäätös I, s. 252. Helsinki: Otava, 1999. Hän toimi valitsijamiehenä vuosien 1937, 1940 ja 1943 presidentinvaaleissa ja hän kuului jäsenenä Viipurin kaupunginvaltuustoon, valtion kansansivistyslautakuntaan, valtion kirjastotoimikuntaan, Vapaamielisten liiton valtuuskuntaan, Kansanvalistusseuran valtuuskuntaan ja työväenopistojen liiton johtokuntaan. Arvo Inkilä oli naimisissa vuodesta 1940 Kaino Rinteen kanssa. Vuosina 1978–1979 TV2:ssa esitetyssä Sodan ja rauhan miehet -dokumenttisarjassa Arvo Inkilää esitti Tauno Lehtihalmes.Mitä missä milloin, Kansalaisen vuosikirja 1980, s. 398. Helsinki: Otava, 1979. == Lähteet == * === Viitteet === Luokka:Kansanedustajat Luokka:Kansallisen Edistyspuolueen poliitikot Luokka:Viipurin kaupunginvaltuutetut Luokka:Viipurin läänin läntinen vaalipiiri Luokka:Suomalaiset päätoimittajat Luokka:Suomalaiset opettajat Luokka:Vuonna 1881 syntyneet Luokka:Vuonna 1965 kuolleet Luokka:Erityisavustajat
Gunnar Henriksson

Gunnar Vilhelm Henriksson (22. elokuuta 1905 Helsinki – 13. helmikuuta 1974 Tuusula) oli suomalainen sosialidemokraattien kansanedustaja ja päätoimittaja. Henrikssonin vanhemmat olivat sekatyömies August Vilhelm Henriksson ja Maria Vilhelmina Klinga. Hän kävi keskikoulun ja kauppakoulun. Henriksson aloitti työelämässä juoksupoikana 1916–1919 ja hän oli sitten Helsingin kaupungin kaasulaitoksen palveluksessa ensin konttoriapulaisena 1920–1937 ja sitten varastonhoitajana 1937–1941. Henriksson oli Arbetarbladet-lehden päätoimittaja 1941–1944 ja 1947–1948 sekä lehden toinen toimittaja 1944–1947. Myöhemmin hän toimi Arbetarbladet-Svenska Demokraten -lehden päätoimittajana 1949–1958 ja Svenska Demokraten -lehden päätoimittajana 1958–1963. Henriksson oli myös Suomen ruotsalaisen työväenliiton sihteeri 1940–1948. Henriksson oli kansanedustaja vuosina 1948–1966 Uudenmaan läänin vaalipiiristä. Hän toimi eduskuntaryhmänsä puheenjohtajana ja hän oli eduskunnan ulkoasiainvaliokunnan puheenjohtaja 1958. Lisäksi Henriksson oli Pohjoismaiden neuvoston Suomen valtuuskunnan varapuheenjohtaja ja Parlamenttienvälisen liiton (IPU) Suomen ryhmän johtokunnan puheenjohtaja. Hän oli presidentin valitsijamies vaaleissa 1950 ja 1956 sekä toimi myös Espoon kunnanvaltuuston puheenjohtajana ja Helsingin kaupunginvaltuutettuna. Henriksson oli muun muassa Vuokralaisten keskusliiton ja SAK:n ruotsalaisen sihteeristön puheenjohtaja sekä ruotsalaisen työväenliiton ja sosialidemokraattisen sanomalehtimiesliiton varapuheenjohtaja. Gunnar Henriksson oli naimisissa vuodesta 1940 Marja-Terttu Tellervo Taipaleenmäen kanssa. == Lähteet == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Helsingin kaupunginvaltuutetut Luokka:Espoon kaupunginvaltuutetut Luokka:Uudenmaan vaalipiiri Luokka:Suomalaiset päätoimittajat Luokka:Vuonna 1905 syntyneet Luokka:Vuonna 1974 kuolleet
Huoneluokkavero

Huoneluokkavero on aiemmin käytössä ollut vero, jonka suuruuden määrittämistä varten rakennukset jaettiin eri veroluokkiin ja kutakin rakennusta verotettiin sen veroluokan perusteella. Tätä veroa käytettiin eri maissa erityisesti maaseudulla ja pikkukaupungeissa, joissa oli vähän vuokrataloja, jolloin ei voitu käyttää vuokrantuottoveroa. Itävallassa vuokraa tuottamattomia rakennuksia verotettiin huoneiden lukumäärän mukaan. Preussissa verotettiin taloa yhdessä siihen kuuluvien talousrakennusten ja maapalstojen kanssa. Veron suuruuteen vaikutti rakennusten koko, käyttötarkoitus, rakennustapa sekä pihamaa ja puutarha. ==Lähteet== * Tietosanakirja, Tietosanakirja-osakeyhtiö 1909–1919, hakusana rakennusvero Luokka:Historialliset verot
Rakennuksenarvovero

Rakennuksenarvovero on aiemmin eri maissa käytössä ollut vero, jonka suuruus määräytyi rakennuksen pääoma- tai kauppa-arvon perusteella. Vero soveltui hyvin nopeasti kasvaviin kaupunkeihin, joissa rakennuksen tuotto vaihteli vuokratilanteen mukaan. Vero on ollut käytössä esimerkiksi Badenissa, Hessenissä ja Württembergissä. Preussissa verosta luovuttiin 1893. ==Lähteet== * Tietosanakirja, Tietosanakirja-osakeyhtiö 1909–1919, hakusana rakennusvero Luokka:Historialliset verot
Vuokrantuottovero

Vuokrantuottovero on aiemmin eri maissa käytössä ollut vero, jota maksoi talonomistaja saamistaan vuokratuloista tai niistä vuokratuloista, joita hän saattoi saada paikkakunnan tilanteen perusteella, jos vuokra oli sovittu kovin pieneksi. Vero soveltui käytettäväksi ainoastaan kaupunkioloissa. Sen perusteena olivat yleensä bruttotulot, joista toisinaan sai vähentää kulumis- ja korjausmenot sekä vakuutusmaksut. Velkojen korkoja ei kuitenkaan hyväksytty vähennyksiksi. Vero on ollut käytössä muun muassa Baijerissa, osissa Itävaltaa, osissa Englantia ja osissa Preussia. ==Lähteet== * Tietosanakirja, Tietosanakirja-osakeyhtiö 1909–1919, hakusana rakennusvero Luokka:Historialliset verot
Isoloisnokkeli

Isoloisnokkeli, aikaisemmalta nimeltään keltanokkeli (Buphagus africanus) on Saharan eteläpuolisessa Afrikassa elävä loisnokkeleihin kuuluva varpuslintu. == Koko ja ulkonäkö == Kooltaan isoloisnokkeli on noin 19–21 senttiä. Lajin selkä ja pää ovat väriltään harmahtavan ruskeat. Alaselkä ja perä ovat väritykseltään vaalean kellertävän ruskeat. Vatsa on vaalean ruskea. Nokka on keltainen ja punakärkinen. Sukupuolet muistuttavat toisiaan ulkonäöltään. Nuoret linnut ovat väritykseltään vaaleampia kuin aikuiset. Isoloisnokkeli muistuttaa ulkonäöltään lähisukulaistaan loisnokkelia (Buphagus erythrorhynchus) mutta on vaaleampi, ja loisnokkelin nokka on täysin punainen. == Elinympäristö ja kanta == Isoloisnokkelit elävät laajalti Saharan eteläpuolisessa Afrikassa ja erityisesti sen itäosissa. Laji elää savannimailla, joilla pidetään karjaa ja liikkuu luonnostaankin nisäkkäitä kuten muita sorkkaeläimiä, jotka tarjoavat linnuille ravintoa. Isoloisnokkelikanta on pienentynyt viime aikoina. Yksi syy on karjan desinfioinnin lisääntyminen, mikä tappaa karjan loiset, joita isoloisnokkelit syövät. Desinfektioaineet saatavat tappaa myös lintuja, jotka syövät myrkyllisiksi tulleita loisia kuten punkkeja. Isoloisnokkelit ovat hävinneet muutamilta alkuperäisiltä levinneisyysalueiltaan. == Elintavat ja lisääntyminen == Isoloisnokkelit saattavat kerääntyvät erityisesti karjan, sarvikuonojen ja virtahepojen selkiin ruokailemaan. Yhdessä eläimessä voi näitä lintuja olla jopa kymmenittäin. Isoloisnokkelien pesimäaika vaihtelee sadekausien ja ruokapöytinä toimivien eläinten liikkeiden mukaan. Yksi isoloisnokkelipari voi pesiä vuodessa jopa kolme kertaa. Pesä rakennetaan puun tai kiven koloon. Materiaalina on kuiva ruohoja nisäkkäiden selästä kiskotut karvatupot. Naaras munii pesään kahdesta kolmeen munaa. Hautominen kestää noin kahden viikon ajan ja poikaset poistuvat pesästään kuukauden kuluttua kuoriutumisestaan. Sekä naaras että koiras huolehtivat hautomisesta ja poikasten ruokkimisesta. Tosin vain naaras hautoo munia yöllä. Pesivällä parilla on kahdesta kolmeen muuta lintua auttajinaan. == Isoloisnokkeli ja eläimet == Isoloisnokkeleista on sekä hyötyä että haittaa karjalle, sarvikuonoille ja virtahevoille. Linnut varoittavat nisäkkäitä äänillään ja lentelemällä niiden ympärillä. Isoloisnokkelit syövät nisäkkäiden loisia. Suurimmaksi osaksi ravinto koostuu punkeista ja kärpäsistä, mutta myös täitä ja kirppuja syödään. Syödessään isoloisnokkelit voivat kuitenkin vahingoittaa eläimiä, koska ne syövät myös nisäkkäiden verta ja lihaa. Näin ne suurentavat loisten tekemiä haavoja ja haittaavat niiden parantumista. Tästä huolimatta eläimet antavat isoloisnokkeleiden olla selässään. == Lähteet == Luokka:Loisnokkelit
Rinnasta vieroittaminen

Rinnasta vieroittaminen tarkoittaa imetyksen lopettamista: nisäkäsvauva ei enää nauti äitinsä maitoa vaan siirtyy vähitellen lajityypilliseen ravintoonsa. Ihmisten lapsia on eri kulttuureissa imetetty yleensä noin 1–3 vuotta. Suomessa valtaosa lapsista vieroitetaan rinnasta noin 6–12 kuukauden ikäisinä. Vieroittaminen tapahtuu asteittain tarjoamalla vauvalle lisäruokaa. == Lähteet == == Aiheesta muualla == *Imetys - milloin kannattaa vierottaa? YLE Luokka:Imetys
Nikollë Kaçorri

Dom Nikollë Kaçorri (1862-1917) oli Albanian kansallisen heräämisen päähahmoja. Albanian itsenäisyysjulistuksen allekirjoittajana, Dom Kaçorri toimi itsenäistymisen jälkeen Albanian varapääministerinä. Hän syntyi Lurëssa, Matin alueella vuonna 1862 ja tuli katoliseksi papiksi vuonna 1878. Vuonna 1902 hänestä tuli Durrësin arkkipiispa, jossa virassa hän toimi Albanian itsenäisyysjulistukseen saakka. Hän otti myös osaa Manastirin kongressiin, jossa tehtiin albanian aakkoset. Dom Nikollë Kaçorri kuoli vuonna 1917 Wienissä, 55-vuotiaana, syöpään. Luokka:Albanialaiset poliitikot Luokka:Katoliset arkkipiispat Luokka:Vuonna 1862 syntyneet Luokka:Vuonna 1917 kuolleet
Sonia Sabri

Sonia Sabri on brittiläinen, juuriltaan intialainen tanssija, joka on erikoistunut pohjoisintialaiseen kathak-tanssiin. Hän on saanut useita palkintoja sillä perusteella, että hän on vienyt kathakin uudelle vuosituhannelle. Sabri on vieraillut Suomessa keväällä 2009. Hänellä oli mukanaan seurueensa, johon kuuluu hänen miehensä Ustar Sarvar Sabrin johtama yhtye. Yhtyeessä on tablan ja sitarin soittajia ja laulajia. Tanssiseurue on perustettu 2002.Skenet.fi viitattu 31.3.2009 Sabri asuu Birminghamissa. Sabri on käynyt Suomessa opettamassa 1999, esiintymässä 2000. Hän on myös laulanut, ja hän on vieraillut levyllä Hossam Ramzy & Rafa el Tachuela: Flamenco Arabe (ARC).Rytmi.com viitattu 31.3.2009 ==Yhtyeen jäsenet== *Sonia Sabri, tanssi *Ustad Sarvar Sabri – tabla *Sanchita Pal – baja & laulu *Carl Pebbardy – sitar *Manveer Singh - laulu & harmonium ==Lähteet== ==Aiheesta muualla== *Sonia Sabrin sivusto *Inka Välipakka, Intialaisnaisten tanssissa virtaa uusi aika, Tanssi-lehti 2/2000, s. 28 Luokka:Intialaiset tanssijat
BC Kalev/Cramo

BC Kalev/Cramo on virolainen koripalloseura, joka sijaitsee Tallinnassa. Nimi vaihdettiin nykyiseen ensimmäisen mestaruuden jälkeen. Joukkueen nimi tulee Cramo-nimisestä yrityksestä. ==Historia== Vuonna 1998 perustetun seuran alku Viron liigassa ei ollut paras mahdollinen. Joukkueen tilastot vuosilta 1999 ja 2000 olivat masentavat: molempina vuosina sarjan viimeinen sekä kahtena vuotena ainoastaan 2 voittoa yhteensä. Seura ei kuitenkaan luovuttanut, vaan jatkoi kitumistaan vuoteen 2003 saakka. Kaudella 2004-2005 joukkue löi itsensä läpi valmentajansa Allan Dorbekon avulla ja voitti ensimmäisen Viron mestaruutensa. Samana kautena joukkue osallistui ensi kertaa Baltic Basketball Leagueen ollen yhdeksäs. Joukkue jatkoi voittokulkuaan ottaen toisen mestaruutensa peräkkäin ja voittaen ensi kertaa myös Viron Cupin. Kaudesta 2005-2006 lähtien Kalev on voittanut kaikki Viron Cupit. Viime vuosina joukkueesta on tullut yhdessä Tartu Ülikool/Rockin kanssa Viron kaksi suurinta joukkuetta. ==Aiheesta muualla== *Virallinen kotisivu *Joukkue BBL:n siuilla Kalevcramo Luokka:Tallinnan urheilu
Eleanor Columbus

Eleanor Patricia Columbus (s. 12. lokakuuta 1989) on yhdysvaltalainen näyttelijä. Hän on elokuvaohjaaja Chris Columbuksen tytär ja on esiintynyt isänsä ohjaamissa elokuvissa. Hän on esittänyt mm. Susan Bonesia elokuvissa Harry Potter ja viisasten kivi (2001) ja Harry Potter ja salaisuuksien kammio (2002). == Aiheesta muualla == * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt
Mimosat

Mimosat (Mimosa) on hernekasvisuku, johon kuuluu pääasiassa trooppisessa Amerikassa tavattavia ruohoja, varpuja ja pieniä puita. Muutamia lajeja tavataan myös Afrikassa ja Aasiassa. Mimosoiden lehdet ovat toistuvasti parilehdykällisiä, ja kukat tiiviissä pallomaisessa mykerössä. Suvun tunnetuin laji on tuntomimosa (Mimosa pudica), joka on tullut tunnetuksi siitä, että sen lehtiä kosketettaessa lehdykät painuvat nopeasti vastakkain ja lehtiruoti taipuu alaspäin. Liikkeen mekanismia ei tarkkaan tunneta, eikä tiedetä, miksi kasvilla on tällainen ominaisuus. Tuntokasvi on levinnyt rikkaruohona ympäri tropiikin. Se on myös varsin suosittu ja helppohoitoinen huonekasvi. == Käyttö lääkkeenä == Tuntomimosan (Mimosa pudica) lehtiä tai siemeniä käytetään perinteisessä Ayurveda-lääkinnässä mm. Strongyloides stercoralis -loismatoinfektiossa. Tuntokasviuute samoin kuin leipäpuu-uute hävitti tutkimuksessa kyseisiä matoja tehokkaammin kuin kaupalliset matolääkkeet. Kasvista käytetään lääketarkoituksessa siemeniä tai lehtiä teenä taikka jauheena. == Lajeja == * Mimosa argentea * Mimosa invisa * tuntomimosa eli tuntokasvi (Mimosa pudica) * Mimosa purpurascens * rusomimosa (Mimosa tenuiflora = Mimosa hostilis) == Lähteet == == Aiheesta muualla == * Finto: Kassu – Kasvien suomenkieliset nimet: Mimosa * Suomen Lajitietokeskus: Mimosat – Mimosa Luokka:Hernekasvit
Torgny Segerstedt

Torgny Karl Segerstedt (1. marraskuuta 1876 Karlstad – 31. maaliskuuta 1945 GöteborgSyntymä- ja kuolinvuoden lähde Historian suursanakirja) oli ruotsalainen lehtimies ja uskonnonhistorian tutkija. Segerstedt oli Tukholman korkeakoulun professori 1913–1917. Hän muutti Göteborgiin ja ryhtyi Göteborgs Handels- och Sjöfartstidningenin päätoimittajaksi. Hänestä tuli kaupungin tärkein sanomalehti- ja kulttuurivaikuttaja sekä yksi Ruotsin vaikutusvaltaisimmista henkilöistä. Hän loi lehteen oman persoonallisen, tyylillisen ja poliittisen (liberaalin) leimansa. Hän oli yksi Göteborgin liberalismin aatesuunnan tunnetuimmista äänenkannattajista. Vuodesta 1933 hän edusti jyrkkää kansallissosialismin vastaista asennetta. Vuonna 1918 hän kannatti Ruotsin hallituksen puolueettomuutta Suomen valkoista hallitusta kohtaan. Hän hyökkäsi jatkosodan aikana Suomen ja natsi-Saksan aseveljeyttä vastaan ja arvosteli Ruotsin hallitusta kallistumisesta Saksan puolelle. Muistomerkki hänen kannanotolleen natsismia vastaan on pystytetty Göteborgin Vasaplatsenille. Segerstedt on haudattu Kvibergin hautausmaalle samaan kaupunkiin. ==Lähteet== Luokka:Ruotsalaiset tieteilijät Luokka:Ruotsalaiset toimittajat Luokka:Vuonna 1876 syntyneet Luokka:Vuonna 1945 kuolleet
Roger Pratt

Roger Pratt (27. helmikuuta 1947 Leicester, Englanti, Iso-Britannia – 31. joulukuuta 2024) oli brittiläinen elokuvaaja. Hän oli ehdolla parhaan kuvauksen Oscar-palkinnon saajaksi elokuvasta Jutun loppu. ==Filmografiaa== * Penneissä miljoonan alku (1981) * Monty Python – Elämän tarkoitus (1983) * Brazil – tämän hetken tuolla puolen (1985) * Hollantilaiset tytöt (1985) * Mona Lisa (1986) * Jymyjuttu (1987) * Suuria toiveita (1988) * Fisher King (1991) * Nolojen tilanteiden mies (3 jaksoa, 1991–1992) * Komeettakanuunat (1992) * Varjojen maat (1993) * Mary Shelleyn Frankenstein (1994) * 12 apinaa (1995) * Jutun loppu (1999) * Pieni suklaapuoti (2000) * 102 dalmatialaista (2000) * Iris (2001) * Harry Potter ja salaisuuksien kammio (2002) * Troija (2004) * Harry Potter ja liekehtivä pikari (2005) * Mustesydän (2008) == Lähteet == ==Aiheesta muualla== * Luokka:Brittiläiset elokuvaajat Luokka:Vuonna 1947 syntyneet Luokka:Vuonna 2024 kuolleet
Niclas Jonasson

Niclas Jonasson (s. 14. kesäkuuta 1976) on ruotsalainen suunnistaja ja maailmanmestari. Hän edustaa nykyisin Leksands OK:ta. Aikaisemmin hän on edustanut Södertälje Nykvarn Orienteria. Ainoan henkilökohtaisen MM-kultansa Jonasson voitti Västeråsissa 2004 sprintistä. Lisäksi hän on voittanut viestisuunnistuksessa yhden MM-kullan, kaksi MM-pronssia ja yhden EM-kullan. Suunnistuksen maailmancupin kokonaiskilpailussa Jonasson on parhaimmillaan sijoittunut kuudenneksi. Hän on voittanut kaksi maailmancupin osakilpailua. == Lähteet == * Niclas Jonasson Runners World of O -tietokannassa == Aiheesta muualla == * Niclas Jonassonin kotisivut Luokka:Ruotsalaiset suunnistajat Luokka:Vuonna 1976 syntyneet Luokka:Elävät henkilöt
Nikolai Abramov

Nikolai Viktorovitš Abramov (); 24. tammikuuta 1961 Leningradin alueen Podporožjen piirin Ladvan kylä – 23. tammikuuta 2016 Petroskoi) oli vepsäläinen runoilija. Keskikoulun jälkeen Nikolai Abramov opiskeli Leningradissa ja Karjalan pedagogisessa instituutissa Petroskoissa. Elämänsä loppuun asti hän työskenteli petroskoilaisessa Periodika-kustantamossa vepsäläisen Kodima-lehden toimittajana. Abramovin vepsän- ja venäjänkielisiä runoja on julkaistu säännöllisesti vuodesta 1980 lähtien. Vuonna 1994 ilmestynyt runokokoelma Koumekümne koume (”Kolmekymmentäkolme”) oli ensimmäinen vepsänkielinen kaunokirja. Teosten aiheet on yleensä ammennettu maaseudun elämästä. Abramov on toiminut myös kääntäjänä ja hänen teoksiaan on käännetty useille kielille. ==Teoksia== * Koumekümne koume: runokirj. Petroskoi: Karjala, 1994. * Kurgiden aig. Petroskoi: Periodika-paindišt, 1999. * Pagiškam, vel’l’ = Поговорим, брат. Petroskoi: Periodika, 2005. == Aiheesta muualla == * Lyhyt elämäkerta Folklorno-literaturnoje nasledije Russkogo Sever -sivustolla. * Elämäkerta Suomalais-ugrilaisten kirjailijoiden 8. konferenssin sivustolla Luokka:Vepsänkieliset kirjailijat Luokka:Vuonna 1961 syntyneet Luokka:Vuonna 2016 kuolleet
S/S Walo-Apu

S/S Walo-Apu oli vuonna 1892 rakennettu suomalainen tankkilaiva, joka liikennöi aluksi Saimaalla ja myöhemmin Suomenlahdella ja viimeksi Pohjanlahdella. Walo-Apu oli ensimmäinen suomalainen säiliölaiva. S/S Walo-Apu rakennettiin Albert Krankin Lehtoniemen telakalla Varkaudessa. Sen pituus oli 27,32 metriä, leveys 6,12 metriä ja höyrykoneen teho 60 hevosvoimaa. Laivan ruumassa olleen säiliön tilavuus oli noin 200 kuutiometriä, ja säiliön mahtui noin 1 000 tynnyriä valopetrolia. Laivan alkuperäinen tilaaja oli kuopiolainen M. Savolainen, ja laiva kuljettikin aluksi petrolia Pietarista Kuopion Likolahdessa sijainneeseen 170 kuutiometrin rautasäiliöön, josta petroli edelleen toimitettiin lähiympäristön kauppoihin. Pietariin petroli tuli Bakusta joko rautateitse tai jokialusten kuljettamana. Vuosisadan vaihteessa Walo-Apu-laivan osti viipurilainen kauppahuone W. Dippel. Kun kauppahuone lopetti toimintansa vuonna 1904, Dippelin leski myi laivan Nobel-Standardille. Nobel-Standardin ostettua aluksen vuonna 1921 alus alkoi liikennöidä avomerikelpoisena myös Viroon ja Tukholmaankin saakka. Viimeksi Walo-Apu liikennöi Pohjanlahdella. Alus romutettiin vuonna 1951. == Lähteet == * FCBS Forum: S/S Walo-Apu * Suomen kauppalaivarekisteri: S/S Valo-Apu == Aiheesta muualla == * Elka.fi laivasivut: S/S Walo-Apun piirustukset Walo-Apu Walo-Apu
Helsinki Islam Keskus

Helsinki Islam Keskus () on Suomen suurin islamilainen yhdyskunta. Se rekisteröitiin vuonna 1995, ja vuonna 2017 jäseniä oli yli 2 800\. Keskuksen perustivat Suomen Islamilaisesta Yhdyskunnasta eronneet somalimaahanmuuttajat, mutta nykyään jäsenistössä on eri etnisiä taustoja edustavia muslimeja. Helsinki Islam Keskuksella on moskeija Itä-Pasilassa Veturitorilla. Helsinki Islam Keskus on Suomen islamilaisen neuvoston jäsenjärjestö ja yksi sen perustajajärjestöistä.Helsinki Islam Keskus Uskonnot.fi. Viitattu 10.9.2018. == Talous == Helsinki Islam Keskus on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 136 000 euroa. Keskimääräinen vuosittainen tuki on ollut noin 22 000 euroa. == Katso myös == * Luettelo Suomen islamilaisista yhteisöistä == Lähteet == Luokka:Islam Helsingissä Luokka:Itä-Pasila Luokka:Suomen islamilaiset yhdyskunnat
S/y Belmont

S/y Belmont on vuonna 1985 valmistunut Nautorin valmistama Swan 51 -purjevene runkonumeroltaan 35. Vene on tunnettu sen osallistumisesta BOC Round The World -yksinpurjehduskilpailuun Harry Harkimon kipparoimana 1986–1987 nimellä Belmont of Finland. Kilpailu käsitti neljä legiä ja kulki reittiä Newport–Kapkaupunki–Sydney–Rio de Janeiro–Newport. Harkimo oli ensimmäinen suomalainen, joka on purjehtinut yksin kilpaa maapallon ympäri. Aikaa kilpailuun kului 168 päivää, 9 tuntia, 21 minuuttia ja 13 sekuntia. Hän sijoittui kilpailussa alle 50-jalkaisten luokassa kolmanneksi. BOC Round The Worldia (nykyisin Velux five oceans -kilpailu) pidetään yhtenä maailman kovimmista purjehduskisoista. Matkaan lähti kaikkiaan 25 venettä, joista yhdeksän joutui keskeyttämään. Veneet joutuivat kohtaamaan erityisen kovia keliolosuhteita etelämerellä lähellä Antarktista. Kirjassaan Harkimo mainitsee pudonneensa näissä olosuhteissa veneen kyydistä, mutta onnistuneensa kiskomaan itsensä takaisin veneeseen elämänlangan avulla. Kaikilla osallistujilla ei ollut näin hyvää tuuria, vaan kilpailu vaati kyseisellä osuudella myös kuolonuhrin. Belmont on rungoltaan ja perustekniikaltaan standardi Swan 51, joka perustuu pitkälti s/y Lizard runkomuotoihin. Swan 51:n runko on sen aikaiseksi veneeksi poikkeuksellisen matala, mistä johtuu märkyys kovemmassa valtameriaallokossa. Kertoman mukaan veneen suunnittelija German Frersiltä oli kysytty selitystä sille, miksi hän oli piirtänyt niin märän veneen. ”Voin suunnitella joko hitaan ja kuivan tai märän ja nopean, en molempia”, kuului vastaus. Kilpailussa veneessä ei ollut lainkaan normaalia puusisustaa eikä mukavuusvarusteita, ja vene painoikin noin 5 000 kiloa vähemmän kuin standardi Swan 51. Lisäksi kilpailua varten venettä lyhennettiin perälipasta jalan verran, jotta se täytti alle 50-jalkaisten luokkasäännöt. Perä on muutettu normaaliksi kilpailun jälkeen. Harkimon kilpapurjehduksen jälkeen Belmont on sisustettu uudelleen ja siihen on asennettu muun muassa tiikkikansi ja muita mukavuusvarusteita. Veneen perustekniikka, kuten erikoisvalmisteinen 3-saalinkinen, barduunoilla varustettu kilpariki on kuitenkin ennallaan. Harkimon kilpapurjehduksen jälkeen veneellä on tehty tilauspurjehduksia. Vene näytettiin 16. marraskuuta 2009 MTV3:n Diili-sarjan jaksossa, jossa kilpailijat Jethro ja Heidi pääsivät purjehtimaan veneellä. == Lähteet == == Aiheesta muualla == * www.sy-belmont.com * www.nautorswan.com Luokka:Purjehdus Luokka:Veneet
Born in the U.S.A. (Ruudolfin albumi)

__NOTOC__ Born in the U.S.A. on rap-artisti Ruudolfin neljäs studioalbumi. Albumi julkaistiin 25. kesäkuuta 2008 Monsp Recordsin kautta. Albumin ja kappaleiden nimistä huolimatta Ruudolf räppää albumilla suomeksi. Albumin kannet on Kriden ja Ruudolfin käsialaa. == Kappaleet == # # # # # # # # == Biitit == * Arsi & Pianomies: 1 * Ruudolf & Karri Koira: 2, 5 * Ruudolf & Särre: 3 * Ruudolf: 4 * Aksim & Karri Koira: 6 * Ruudolf & Pianomies: 7 * Pianomies: 8 == Samplet == * Kappaleen "Mr.Universum" biitti on lainattu suoraan Bar-Kaysin kappaleesta "Open Your Heart" * Kappale "Tiikerinsilmä" sisältää samplen Luther Vandrossin kappaleesta "Don't You Know That" sekä Eric B.:n & Rakimin kappaleesta "Paid in Full". * Kappale "Van Damme" sisältää samplen Midnight Starin kappaleesta "Curious". * Kappale "Hunk" mukailee The Black Eyed Peasin kappaletta "My Hump" ja sisältää samplen Bobby Caldwellin kappaleesta "What You Won't Do for Love" * Kappale "Born in the U.S.A." sisältää samplen Marvin Gayen kappaleesta "Sexual Healing". == Arvostelut == * Noise.fi: Noise.fi: Levyarvio * Tuoreet Platat: Tuoreet Platat: Levyarvio == Lähteet == Luokka:Ruudolfin albumit Luokka:Aksimin tuottamat albumit Luokka:Vuoden 2008 albumit
Tauno Kelovesi

Tauno Martti Kelovesi (vuoteen 1947 Kyckling, 12. joulukuuta 1923 Lappeenranta – 1. kesäkuuta 2013 Lappeenranta) oli suomalainen poliitikko. Kelovesi toimi SKDL:n kansanedustajana kolme kautta vuosina 1954–1966. Hän vaikutti myös Imatran, Lappeenrannan ja Lauritsalan kunnanvaltuustoissa. Kelovesi valittiin kansanedustajaksi Kymen läänin vaalipiiristä. Hän kuului eduskunnassa pankki-, talous- ja suureen valiokuntaan. Kelovesi oli myös kolmesti presidentin valitsijamies, vaaleissa 1956, 1962 ja 1968. Sotien jälkeen Kelovesi työskenteli rakennus- ja kirvesmiehenä, kunnes hänet vuonna 1951 valittiin SKDL:n Etelä-Saimaan piirijärjestön piirisihteeriksi. Hän jätti tehtävän noustuaan eduskuntaan. Edustustyön päätyttyä Kelovesi toimi Kuurnan voimalaitosrakennustyömaan sosiaalipäällikkönä (1966–1971) ja Enson kaupungin rakennustyön työsuojelutarkastajana (1971–1987). SKDL:n lisäksi Kelovesi toimi monissa muissa järjestöissä. Hän oli Suomi–Neuvostoliitto-Seuran Kaakkois- Suomen piirijärjestön puheenjohtaja ja kuului SKP:n Etelä-Karjalan piirikomiteaan, Suomen Rauhanpuolustajien keskustoimikuntaan, Enso-Gutzeitin hallintoneuvostoon, Osuusliike Onnin edustajistoon, Keskussairaalapiirien liiton johtokuntaan, Sairaalaliiton liittovaltuustoon ja Kulttuurityön Keskuksen hallitukseen.Kansan Sivistystyön Liitto ry 1964- (Kansan Sivistystyön Liitto) ==Lähteet== == Aiheesta muualla == * Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Lappeenrannan kaupunginvaltuutetut Luokka:Imatran kaupunginvaltuutetut Luokka:Lauritsalan kauppalanvaltuutetut Luokka:Kymen vaalipiiri Luokka:Vuonna 1923 syntyneet Luokka:Vuonna 2013 kuolleet
Corrado Balducci

Corrado Balducci (11. toukokuuta 1923 – 20. syyskuuta 2008) oli katolinen teologi. Hän tuli tunnetuksi uskostaan Maan ulkopuoliseen elämään.Monsignor Corrado Balducci, September 2000 Vatican Monsignor Corrado Balducci's Pronouncements: "Star Visitors Are Real" Hän ei liittänyt väitettyjä ulkoavaruuden asukkeja Paholaiseen, vaan piti myös niitä Jumalan luomistyöhön kuuluvina. Myös José Gabriel Funes myönsi Maan ulkopuolisen elämän mahdollisuuden. Balducci toimi Vatikaanin pääeksorsistina.A Kinder, Gentler Satan == Lähteet == Luokka:Italialaiset teologit Luokka:Eksorkistit Luokka:Maan ulkopuolinen elämä Luokka:Vuonna 1923 syntyneet Luokka:Vuonna 2008 kuolleet
Vasili Averkijev

Vasili Petrovitš Averkijev (); (1. huhtikuuta 1894 Aunuksen kihlakunnan Vitelen kunnan Rajakonnun kylä – 1936 Petroskoi) oli karjalaissyntyinen neuvostoliittolainen poliitikko. Vasili Averkijev syntyi karjalaiseen talonpoikaisperheeseen. Hän suoritti alkeiskoulun ja meni vuonna 1914 töihin Pietariin, jossa hän osallistui lokakuun vallankumoukseen ja liittyi vuonna 1918 bolševikkipuolueeseen. Vuosina 1922–1928 hän työskenteli Leningradin, Vologdan ja Pihkovan alueen puolue-elimissä. Huhtikuussa 1929 hänet lähetettiin NKP(b):n Karjalan aluekomiteaan. Petroskoissa Averkijev toimi Karjalan ammattiliittoneuvoston puheenjohtajana, opiskeli NKP(b):n keskuskomitean kursseilla ja työskenteli puolueen kaupunkikomitean sihteerinä. Vuonna 1934 hänestä tuli Karjalan toimeenpanevan keskuskomitean puheenjohtaja ja joulukuussa 1935 tasavallan terveydenhuolloin kansankomissaari. Elokuussa 1936 Averkijevia syytettiin zinovjeviläiseen oppositioon kuulumisesta ja hänet erotettiin puolueesta. Tämän jälkeen hän teki itsemurhan. ==Lähteet== Luokka:Karjalaiset henkilöt Luokka:Neuvostoliittolaiset poliitikot Luokka:Vuonna 1894 syntyneet Luokka:Vuonna 1936 kuolleet
Mattias Karlsson (suunnistaja)

Mattias Vagnis Karlsson (s. 6. helmikuuta 1972) on ruotsalainen suunnistaja ja maailmanmestari. Hän edustaa ruotsalaista IK Hakarpspojkarnaa. Karlsson voitti MM-viestikultaa 2003 joukkuetovereinaan Niclas Jonasson ja Emil Wingstedt. Västeråsin MM-kilpailuissa 2004 hän voitti hopeaa pitkältä matkalta. Viestissä he voittivat pronssia samalla joukkueella kuin vuotta aikaisemmin. Århusin MM- kilpailuissa 2006 he uusivat viestipronssinsa. Suunnistuksen maailmancupin osakilpailun Karlsson on voittanut Idressä 2002 erikoispitkällä matkalla. Hän voitti Tiomilan vuonna 1995 IK Hakarpspojkarnan joukkueessa. Karlsson elää avoliitossa ja hänellä on kaksi tytärtä. ==Lähteet== Luokka:Ruotsalaiset suunnistajat Luokka:Vuonna 1972 syntyneet Luokka:Elävät henkilöt
Uuden ajan avaruususkonto

Uuden ajan avaruususkonto (lyh. U.A.A.U.) on Jontin ja Kemmurun Jodarokin ensimmäinen yhteinen studioalbumi. Albumi julkaistiin 21. tammikuuta 2009 3rd Rail Musicin kautta. Albumi nousi ensimmäisellä myyntiviikollaan Suomen virallisen albumilistan sijalle 28.Ifpi Kappale "Viimeinen valssi" on ilmaisladattavana Redrum-187 -sivustolla. == Kappaleet == # #* Biitti: Kim "Kasio" Rantala #* Sample: Boris Morgana # #* Biitti: Aksim ja Jodarok #* Skrätsit: DJ J-Laini #* Möly: OG Ikonen ja Vilos # #* Biitti: Lahti-Samppa aka Walka # #* Biitti: Seyed Ali # #* Biitti: Kilari Audio # #* Biitti: Jodarok ja Seyed Ali # #* Biitti: Hullukoira # #* Biitti: Jodarok #* Skitat: Petri Niiniluoto #* Kertosäe: Shaka # #* Biitti: Walka # #* Biitti: Giant Räbät #* Skrätsit: DJ J-Laini # #* Biitti: Shaka #* Skitat: Kassu # #* Biitti: R2 # #* Biitti: Lahti-Samppa # #* Biitti: A. Tolonen #* Viulut: J. Karjalainen #* Miksaus: T-mu Korpipää Kappaleen "Vastavallankumous" alussa on käytetty Leena Krohnin syyskuun 11. päivän iskujen puhetta. Puhe on kuunneltavissa Jontin MySpace -sivulta == Arvostelut == * Redrum-187: 4+/5Redrum-187 == Lähteet == == Aiheesta muualla == * Jontin & Jodarokin haastattelu ja "Viimeinen valssi" ladattavana Redrum-187 -sivustolla * Uuden ajan avaruususkonto MySpace -sivustolla Luokka:Jodarokin albumit Luokka:Jontin albumit Luokka:Aksimin tuottamat albumit Luokka:Lahti-Sampan tuottamat albumit Luokka:Kilari Audion tuottamat albumit Luokka:Vuoden 2009 albumit
Cassandra Fedele

Cassandra Fedele (1465–1558) oli italialainen oppinut. Hän oli kotoisin Venetsiasta ja osasi sujuvasti latinaa ja kreikkaa. Fedelen vanhemmat olivat Barbara Leoni ja Angelo Fedele. Isä oli arvostettu asianajaja pyrki edistämään tyttärensä opintoja. Isä käytti oppineen tyttärensä mainetta hyväkseen ammattinsa edistämiseksi kierrättämällä häntä hoveissa esittelemässä taitojaan ja keräsi niistä hyödyn. 12-vuotiaana Fedele osasi jo kreikkaa ja latinaa. Kun nuoruus oli ohi, myös esiintymiset loppuivat kun lapsineron erityisyys oli mennyt ohi.Nurminen, s. 157 Cassandra Fedele piti 1487 Padovan yliopistossa serkkunsa maisteriksi vihkimyksen yhteydessä puheen, jossa hän ylisti tieteitä ja taiteita. Puheessa hän sanoi: Puheella on saattanut olla merkitystä siinä, että Padovan yliopisto ensimmäisenä yliopistona hyväksyi myös naisia opiskelemaan.Nurminen, s. 158 Puhe, Oratio pro Bertucio Lamberto, ilmestyi seuraavina vuosina useissa eurooppalaisissa kaupungeissa, ja sen jälkeen hän oli vuosikymmenen ajan kirjeenvaihdossa monien italialaisten ja espanjalaisten oppineiden kanssa. Hänen kirjeitään ja puheitaan ilmestyi 1636, ja on arveltu hänen kirjoittaneen myös latinankielisiä runoja, mutta niitä ei ole säilynyt. Hän solmi avioliiton 34-vuotiaana vuonna 1499 lääkäri Giammaria Mapellin kanssa eikä sen jälkeen kirjoittanut juuri mitään. On esitetty että hän 80-vuotiaana olisi kirjoittanut teoksen Ordo scientiarum, mutta siitä ei ole säilynyt jälkiä. Hän jäi leskeksi 1520 ja pyysi apua paavi Leo X:ltä, mutta tämä ei vastannut. Hän pyysi uudestaan apua ahdinkoon 1547 paavi Paavali III:lta, joka antoi hänelle paikan priorittarena venetsialaisen San Domenico di Castellon kirkon orpokodissa. ==Lähteet== * ===Viitteet=== Luokka:Italialaiset henkilöt Luokka:Vuonna 1465 syntyneet Luokka:Vuonna 1558 kuolleet
Joe May

Joe May (syntyjään Julius Otto Mandl), (7. marraskuuta 1880 Wien, Itävalta- Unkari – 29. huhtikuuta 1954 Los Angeles, Kalifornia, Yhdysvallat) oli itävaltalainen elokuvaohjaaja ja -tuottaja. Hän oli saksalaisen elokuvan pioneereja. May aloitti elokuvauransa ohjaamalla pienen budjetin rikoselokuvia. Vuonna 1915 hän perusti oman tuotantoyhtiönsä May-Filmin. May auttoi Fritz Langin elokuvauran alkua ja tuotti monia Langin varhaisia käsikirjoituksia. Inflaation takia May joutui jättytymään yritysjohdosta, ja hän alkoi ohjata elokuvia muille tuottajille. Tältä ajalta on myös ehkä hänen merkittävin elokuvansa Asfaltti vuodelta 1929. Hitlerin noustua valtaan Saksassa May joutui lähtemään Ranskan ja Yhdistyneen kuningaskunnan kautta Yhdysvaltoihin. Hänen ensimmäinen elokuvansa Yhdysvalloissa oli Keväinen sävel vuodelta 1934. Mayn viimeinen ohjaustyö oli Johnny Doesn't Live Here Any More vuodelta 1944. Hän jätti elokuvateollisuuden lopullisesti vuonna 1950. Tämän jälkeen hän jatkoi Blue Danube -ravintolan johtajana. May kuoli vuonna 1954. Joe May meni naimisiin oopperalaulaja Maria Pflegerin kanssa vuonna 1902. Pfleger käytti lavalla nimeä Mia May, josta Joe May otti sukunimensä 1910-luvun alussa ja samalla muutti etunimensäkin. Joe ja Mia May olivat naimisissa Joen kuolemaan asti 1954. Heillä oli yksi, vuonna 1902, syntynyt lapsi, Eva May, joka teki itsemurhan 1924. == Lähteet == == Aiheesta muualla == * * Luokka:Itävaltalaiset elokuvaohjaajat Luokka:Elokuvatuottajat Luokka:Vuonna 1880 syntyneet Luokka:Vuonna 1954 kuolleet
Mieron tiellä

__NOTOC__ Mieron tiellä on rap-artisti OG Ikosen ensimmäinen studioalbumi. Albumin julkaisi 3rd Rail Music ja se julkaistiin 21. tammikuuta 2009. Albumi sijoittui ilmestymisviikollaan Suomen virallisen albumilistan 38. sijalle. Kappaleesta "Liikun vain öisin" julkaistiin musiikkivideo syyskuussa 2010. == Kappaleet == # # # # # # # # # # # # # "Tahmeet budii" -kappaleen biitti on lainattu suoraan rap-artisti Devin the Duden kappaleesta "Sticky Green". == Biitit == * Otto Martikainen: 2, 5 * Sammy Sose: 4 * Eemo1: 7 * Tupla-A: 8, 13 * OG Ikonen: 9, 11 * 6Mäki: 10 * Walka: 12 == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == Luokka:Vuoden 2009 esikoisalbumit Luokka:OG Ikosen albumit Luokka:Otto Kallioisen tuottamat albumit Luokka:Lahti-Sampan tuottamat albumit
Dynaaminen systeemi

Dynaaminen systeemi on ajan mukana muuttuva järjestelmä. Yksinkertainen dynaaminen systeemi on heiluri. Mutta melko yksinkertaisetkin dynaamiset systeemit voivat olla vaikeasti ennustettavia, koska niiden osat vuorovaikuttavat keskenään. Dynaaminen systeemiteoria tutkii dynaamisia systeemejä. == Katso myös == * Systeemiteoria * Järjestelmän dynamiikka * Kaaosteoria Luokka:Systeemiteoria Luokka:Termodynamiikka Luokka:Seulonnan keskeiset artikkelit
Andrew Lesnie

Andrew Lesnie (1. tammikuuta 1956 Sydney, Uusi Etelä-Wales, Australiahttps://www.smh.com.au/national/acclaimed-cinematographer-andrew- lesnie-leaves-staggeringly-influential-oeuvre-20150717-giedjn.html – 27. huhtikuuta 2015) oli australialainen elokuvaaja. Hän sai parhaan kuvauksen Oscar-palkinnon elokuvasta Taru sormusten herrasta: Sormuksen ritarit (2001). Hän kuvasi myös trilogian muut osat ja Hobitti-elokuvatrilogian. ==Lähteet== ==Aiheesta muualla== * Luokka:Australialaiset elokuvaajat Luokka:Oscar- palkinnon saajat Luokka:Vuonna 1956 syntyneet Luokka:Vuonna 2015 kuolleet
Christian Bernhard Linike

Christian Bernhard Linike oli saksalainen säveltäjä, joka eli vuosina 1673-1751. Johann Sebastian Bachin kuusi sellosarjaa olivat yhdenmuotoisia, yhdeksi kokonaisuudeksi sävellettyjä teoksia cötheniläisille säveltäjille, kuten Linikelle ja Christian Ferdinand Abelille. Luokka:Saksalaiset säveltäjät Luokka:Vuonna 1673 syntyneet Luokka:Vuonna 1751 kuolleet
Avoin järjestelmä

Avoin järjestelmä on järjestelmä, johon sen ympäristö vaikuttaa (syöttö) ja joka myös itse vaikuttaa ympäristöönsä (tuotto). Avoin järjestelmä voi vastaanottaa ja tuottaa muun muassa ainetta, energiaa ja tietoa. Avoimen järjestelmän entropia voi pienetä ympäristön kustannuksella. Kaikki tai lähes kaikki luonnon järjestelmät ovat avoimia. Avoimen järjestelmän vastakohta on suljettu järjestelmä. Ainoa tunnettu suljettu järjestelmä on koko maailmankaikkeus tai eräässä monimaailmateoriassa maailmankaikkeuksien ääretön jatkumo. Monesti, joskaan ei aina, avoin järjestelmä pyrkii säilyttämään tasapainonsa. Tämä tapahtuu usein takaisinkytkennän, englanniksi feedbackin avulla. Luokka: Systeemiteoria
Apoño

Antonio Galdeano Benítez eli Apoño (s. 13. helmikuuta 1984 Marbella, Espanja) on espanjalainen jalkapalloilija. Hän edustaa Espanjan pääsarjassa pelaavaa Zaragozaa ja on pelipaikaltaan keskikenttäpelaaja. Apoño tunnetaan kovasta työskentelystään ja hyvästä pelisilmästään kentällä, sekä häntä pidetään myös hyvänä rangaistuspotkulaukojana. == Ura == Apoño aloitti uransa paikallisjoukkue UD San Pedrosta. Vuonna 2004 hän siirtyi Espanjan kolmanneksi korkeimmalla sarjatasolla pelanneeseen UD Marbellaan, jossa hän pelasi seuraavat kolme kautta. Heinäkuussa 2007 Apoño siirtyi Málagan riveihin ja nousi nopeasti joukkueen luottopelaajistoon. Kauden 2007–2008 päätteeksi Málaga onnistui nousemaan takaisin pääsarjaan kahden vuoden tauon jälkeen. Ensiesiintymisensä pääsarjassa hän teki 31. elokuuta 2008 kauden avausottelussa Atlético Madridia vastaan. Kauden 2008–2009 alkupuoliskolla Apoño viimeisteli 7 maalia, joista 6 syntyi rangaistuspotkuista. == Lähteet == * Profiili futbolme.com Luokka:Espanjalaiset jalkapalloilijat Luokka:Vuonna 1984 syntyneet Luokka:Elävät henkilöt
Nikolai Arhipov

Nikolai Vasiljevitš Arhipov (; 9. toukokuuta 1894 Poventsan kihlakunnan Rukajärven kylä – 14. tammikuuta 1938) oli karjalaissyntyinen neuvostoliittolainen poliitikko. Nikolai Arhipov syntyi karjalaisenОткрытый список talonpojan ja käsityöläisen perheeseen. Vuonna 1916 hänet kutsuttiin armeijaan. Vuonna 1917 hän osallistui Pietarissa lokakuun vallankumoukseen ja mm. talvipalatsin valtaukseen. Helmikuussa 1918 hänet lähetettiin Rukajärvelle pystyttämään neuvostovaltaa. Arhipov osallistui maahantunkeutujien vastaisiin partisaanitaisteluihin ja Venäjän kansalaissotaan Murmanskin rintamalla. Vaikean haavoittumisen jälkeen hän opiskeli Pietarissa ja toimi sitten Vienan Kemin kihlakunnan vallankumouskomitean ja toimeenpanevan komitean puheenjohtajana. Vuonna 1922 Arhipov valittiin Karjalan toimeenpanevan komitean varapuheenjohtajaksi ja vuonna 1923 hänestä tuli tasavallan toimeenpanevan keskuskomitean jäsen. Vuosina 1922–1924 hän työskenteli Karjalan sisäasiain kansankomissaarina ja vuosina 1924–1929 maatalouden kansankomissaarina toimien samaan aikaan tasavallan kansankomissaarien neuvoston varapuheenjohtajana. Vuosina 1929–1931 Arhipov työskenteli Karelles- yhtymän hallituksen puheenjohtajana. Vuonna 1931 hänet nimitettiin Karjalan edustajaksi VSFNT:n toimeenpanevaan keskuskomiteaan. Hän toimi myös Neuvostoliiton toimeenpanevan keskuskomitean jäsenenä sekä vuodesta 1935 lähtien Karjalan toimeenpanevan keskuskomitean puheenjohtajana. Lokakuussa 1937 Nikolai Arhipov pidätettiin, tuomittiin vakoilijana ja ammuttiin Petroskoin lähellä. ==Lähteet== Luokka:Karjalaiset henkilöt Luokka:Neuvostoliittolaiset kommunistit Luokka:Neuvostoliiton toimeenpanevan keskuskomitean jäsenet Luokka:Karjalan ASNT:n korkeimman neuvoston puhemiehistön puheenjohtajat Luokka:Stalinin vainoissa kuolleet Luokka:Vuonna 1894 syntyneet Luokka:Vuonna 1938 kuolleet
Robert Wiene

Robert Wiene (27. huhtikuuta 1873 Breslau, Saksan keisarikunta – 16. kesäkuuta 1938 Pariisi, Ranska) oli saksalainen elokuvaohjaaja, joka tunnetaan parhaiten ekspressionistisesta mykkäelokuvasta Tri Caligarin kabinetti. Keväällä 1908 Wiene aloitti elokuvauransa, kun hän näytteli muutamissa pienissä rooleissa Wienissä. Vuoden 1912 elokuva Die Waffen der Jugend oli Wienen ensimmäinen käsikirjoitus, ja hän ohjasi myös suurimman osan elokuvasta. Wiene teki sopimuksen berliiniläisen Messter-Film-elokuvayhtiön kanssa 1914. Messter- Filmille Wiene ohjsi ja käsikirjoitti noin 30 elokuvaa, ja oli samalla mukana muutaman muunkin yrityksen elokuvissa. Wiene aloitti vuonna 1919 elokuvan Tohtori Caligarin kabinetti tuotannon. Elokuva saavutti suuren suosion sekä Saksassa että ulkomailla. Sitä pidetään kauhuelokuvan varhaisimpina klassikoina ja ekspressionistisen elokuvataiteen ensiteoksina. Seuraavana vuonna Wiene yritti uusia Tohtori Caligarin kabinetin suosion elokuvalla Synnynnäinen, jossa oli monia samoja tekijöitä kuin Tohtori Caligarin kabinetissa. Synnynnäinen oli kuitenkin pettymys sekä taloudellisesti että taiteellisesti. Vuonna 1922 Wiene perusti oman tuotantoyhtiönsä Lionardo- Filmin. Yhtiö tuotti pian mm. Fjodor Dostojevskin romaaniin Rikos ja rangaistus perustuneen elokuvan Raskolnikow ja Raamattu-aiheisen suurelokuvan I.N.R.I.. Vuonna 1924 Wiene muutti Wieniin, jossa ohjasi pari elokuvaa, ja palasi takaisin Saksaan kaksi vuotta myöhemmin. Wiene jätti Saksan 1934 ja muutti Budapestin sekä Lontoon kautta Pariisin. Jean Cocteaun kanssa hän yritti tuottaa ääniversiota Tohtori Caligarin kabinetista. Uhkavaatimus oli Wienen viimeinen elokuva. Se ei kuitenkaan valmistunut ennen hänen kuolemaansa, joten ohjaaja Robert Siodmak viimeisteli teoksen. == Lähteet == == Aiheesta muualla == * * * Wiene FilmPortal.de-sivustolla Luokka:Saksalaiset elokuvaohjaajat Luokka:Vuonna 1873 syntyneet Luokka:Vuonna 1938 kuolleet
HD 45350

HD 45350 on Ajomiehen tähdistössä 160 valovuoden päässä Maasta sijaitseva alijättiläistähti eli Auringon kaltainen tähti, joka ei enää fuusioi vetyä ytimessään. Se laajenee pian punaiseksi jättiläiseksi. == Lähteet == Luokka:Alijättiläistähdet
Pajula (täsmennyssivu)

Pajula voi tarkoittaa seuraavia: __NOTOC__ ==Paikannimi== * Pajula, kaupunginosa Salossa Suomessa * Pajula (myös Paijula), kylä Halikossa, Salossa * Pajula, osa-alue Kangasalla entisen Kuhmalahden kunnan alueella Suomessa * Pajula, kylä Köyliössä Suomessa * Pajula (myös: Pajulankylä), kylä Mikkelissä Suomessa * Pajula, kylä Somerolla Suomessa * Pajula, kylä Tuutarissa Inkerinmaalla Venäjällä ==Sukunimi== * Fanny Pajula (1857–1918), suomalainen opettaja, kansanrunouden kerääjä ja ylioppilasaktiivi * Jaakko Pajula (1928–2012), suomalainen juristi, kansaneläkelaitoksen pääjohtaja * Jari-Pekka Pajula (s. 1980), suomalainen jääkiekkoerotuomari. * Johan Samuel Pajula (1856–1918), suomalainen teologi ja historioitsija * Jukka Pajula (1921–1991), suomalainen kenraaliluutnantti * Kuno Pajula (1924–2012), Viron evankelis- luterilaisen kirkon arkkipiispa * Matias Pajula (s. 1998), suomalainen kokoomuslainen poliitikko * Matti Pajula (1936–2021), suomalainen näytelmäkirjailija ja ohjaaja * Nemo Pajula (s. 2005), jääkiekkoilija ja parajääkiekkoilija * Paavo Pajula (1878–1961), suomalainen diplomaatti ja oikeushistorian tutkija * Sari Pajula (1960–2022), Eduskunnan kirjaston johtaja 2007–2017 * Ville Pajula (s. 1988), suomalainen jalkapalloilija. ==Muita== * Pajula Records, suomalainen levy-yhtiö ==Katso myös== * Paijula Luokka:Sukunimet
Polje

Polje on maanalaisen luolan sortuessa muodostunut laaja painuma maanpinnassa karstialueilla. Maisemassa polje voi näkyä esim. viljelylaaksona. Tunnettuja karstialueella sijaitsevia poljeja ovat esimerkiksi Livanjsko Polje, Glamočko Polje ja Popovo Polje Bosnia ja Hertsegovinassa, Logaško, Planinsko Polje ja Cerknica-järvi Sloveniassa, Nikšićko Polje Montenegrossa sekä Ličko Polje Kroatiassa. == Lähteet == == Aiheesta muualla == * Luokka:Geomorfologia